《雁山章君以江山无尽图求诗》
宋代·赵汝绩

写此何人云梦胸，色尘真幻等成空。
看君一轴画图上，在我半成行记中。
剡水回舟乘夜雪，楚江燃烛听秋风。
转蓬踪迹徒劳耳，心愧雁山头白翁。

作者简介：赵汝绩，字庶可，号山台，浚仪（今河南开封）人，寓会稽。太宗八世孙（《宋史·宗室世系》一九）。与戴复古多唱和（《石屏诗集》卷二《题赵庶可山台》）。有《山台吟稿》，已佚。《江湖后集》辑其诗为一卷。　赵汝绩诗，以影印文渊阁《四库全书·江湖后集》为底本，新辑集外诗附于卷末。